turjo4nis/wikipedia-bn-dump-20250701 huggingface dataset:
মার্ক ওয়াটার্স

মার্ক স্টিভেন ওয়াটার্স (ইংরেজি ভাষায়: Mark Stephen Waters) (জন্ম: ৩০শে জুন, ১৯৬৪) মার্কিন চলচ্চিত্র পরিচালক। তিনি ওহাইও অঙ্গরাজ্যের ক্লিভল্যান্ডে জন্মগ্রহণ করেন। তার করা সবচেয়ে বিখ্যাত সিনেমা সম্ভবত "জাস্ট লাইক হেভেন", "ফ্রিকি ফ্রাইডে" এবং "মিন গার্লস"।

মার্ক চিত্রনাট্য লেখক ডেনিয়েল ওয়াটার্সের ভাই। তার স্ত্রী মার্কিন অভিনেত্রী ডাইনা স্পাইবি। তারা ২০০০ সালে বিয়ে করেন। মার্ক অ্যামেরিকান ফিল্ম ইনস্টিটিউট থেকে স্নাতক ডিগ্রি লাভ করেছেন। আর প্যারামাউন্ট পিকচার্‌সের সাথে তার একটি চুক্তি রয়েছে, সিনেমা নির্মাণ বিষয়ে।

২০০৬ সালে যে ১২০ জনকে একাডেমি অফ মোশন পিকচার আর্টস অ্যান্ড সাইন্সেস-এ যোগ দেয়ার জন্য আমন্ত্রণ করা হয়েছিল তাদের মধ্যে তিনি একজন।

চলচ্চিত্রসমূহ

বহিঃসংযোগ 
 
 মার্ক ওয়াটার্সের সেলিব্রিটি প্রোফাইল - রটেন টম্যাটোস

মার্কিন চলচ্চিত্র পরিচালক
১৯৬৪-এ জন্ম
জীবিত ব্যক্তি
মার্কিন পুরুষ চিত্রনাট্যকার
ইংরেজি ভাষার চলচ্চিত্র পরিচালক
ফ্র্যাংকলিন স্ক্যাফনার

ফ্র্যাংকলিন জেমস স্ক্যাফনার (ইংরেজি ভাষায়: Franklin James Schaffner) (৩০শে মে, ১৯২০ - ২রা জুলাই, ১৯৮৯) একাডেমি পুরস্কার বিজয়ী মার্কিন চলচ্চিত্র পরিচালক। তিনি জাপানের টোকিওতে জন্মগ্রহণ করেন এবং সেখানেই বেড়ে উঠেন। তবে বিশ্ববিদ্যালয় পর্যায়ে যুক্তরাষ্ট্রে ফিরে আসেন। সেখানকার ফ্র্যাংকরিন অ্যান্ড মার্শাল কলেজ থেকে স্নাতক ডিগ্রি অর্জন করেন। দ্বিতীয় বিশ্বযুদ্ধের সময় মার্কিন নৌবাহিনীতে যোগ দিয়ে দেশের হয়ে যুদ্ধ করেন। সিবিএস নেটওয়ার্কে যোগ দেয়ার মাধ্যমে তার মিডিয়া জীবনের সূচনা ঘটে। এই নেটওয়ার্কের টেলিপ্লে ১২ অ্যাংগ্রি মেন পরিচালনার জন্যই এমি অ্যাওয়ার্ড অর্জন করেন। ১৯৬০-এর দশকে চলচ্চিত্র জগতে প্রবেশ করেন এবং বেশ কয়েকটি সফল ছবি নির্মাণ করেন।

চলচ্চিত্রসমূহ

বহিঃসংযোগ 
 ফ্র্যাংকলিন স্ক্যাফনারের সেলিব্রিটি প্রোফাইল - রটেন টম্যাটোস

১৯২০-এ জন্ম
১৯৮৯-এ মৃত্যু
মার্কিন চলচ্চিত্র পরিচালক
শ্রেষ্ঠ পরিচালনা বিভাগে একাডেমি পুরস্কার বিজয়ী
এমি পুরস্কার বিজয়ী
জাপানে মার্কিন প্রবাসী
ডিরেক্টরস গিল্ড অব আমেরিকা পুরস্কার বিজয়ী
প্রাইমটাইম এমি পুরস্কার বিজয়ী
ইংরেজি ভাষার চলচ্চিত্র পরিচালক
দ্বিতীয় বিশ্বযুদ্ধের মার্কিন নৌ কর্মকর্তা
বিজ্ঞান কল্পকাহিনী চলচ্চিত্র পরিচালক
মাইকেল বে

মাইকেল বেঞ্জামিন বে (জন্ম: ১৭ই ফেব্রুয়ারি, ১৯৬৫) মার্কিন চলচ্চিত্র পরিচালক এবং প্রযোজক। বে বেশ কয়েকটি ব্যবসা সফল ছবি নির্মাণ করেছেন। তবে সমালোচকদের কাছে তার করা ছবিগুলো অধিকাংশ ক্ষেত্রেই নেতিবাচক রিভিউ পেয়েছে। তার জনপ্রিয় ছবিগুলোর মধ্যে রয়েছে ট্রান্সফর্মার্স, আর্মাগেডন, দ্য রক, পার্ল হারবার, ব্যাড বয়েস এবং ব্যাড বয়েস ২। এছাড়া বে লস এঞ্জেলেসের মিউজিক ভিডিও নির্মাণকারী প্রতিষ্ঠান "প্রোপাগান্ডা ফিল্মস"-এর অন্যতম সদস্য।

পরিচালিত চলচ্চিত্রসমূহ 
শেষের বন্ধনীর ভেতর রটেন টম্যাটোস রেটিং উল্লেখ করা হয়েছে।
 Bad Boys (১৯৯৫) (৪৩%)
 The Rock (১৯৯৬) (৬২%)
 Armageddon (১৯৯৮) (৪০%)
 পার্ল হার্বার (২০০১) (২৪%)
 Bad Boys II (২০০৩) (২৪%)
 The Island (২০০৫) (৪০%)
 Transformers (২০০৭) (৫৭%)

বহিঃসংযোগ 

 Official website and Blog
 Michael Bay's production company, The Institute for the Development of Enhanced Perceptual Awareness 
 
 Michael Bay Videography, Michael Bay's music video filmography at The Music Video Database.
 Transformers Movie - Interview With Michael Bay

১৯৬৫-এ জন্ম
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন মিউজিক ভিডিও পরিচালক
স্যাটার্ন অ্যাওয়ার্ড বিজয়ী
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন ইহুদি
২১শ শতাব্দীর মার্কিন অভিনেতা
মার্কিন চলচ্চিত্র অভিনেতা
রুশ ইহুদি বংশোদ্ভূত মার্কিন ব্যক্তি
মার্কিন টেলিভিশন প্রযোজক
ডিরেক্টরস গিল্ড অব আমেরিকা পুরস্কার বিজয়ী
ক্যালিফোর্নিয়ার চলচ্চিত্র পরিচালক
ক্যালিফোর্নিয়ার চলচ্চিত্র প্রযোজক
মার্কিন ইহুদি অভিনেতা
বিজ্ঞান কল্পকাহিনী চলচ্চিত্র পরিচালক
টেলিভিশন বিজ্ঞাপন পরিচালক
ব্রায়ান সিংগার

ব্রায়ান সিংগার (জন্ম: ১৭ই সেপ্টেম্বর, ১৯৬৫) মার্কিন চলচ্চিত্র পরিচালক ও প্রযোজক। তিনি সমালোচকদের কাছে প্রশংসিত হয়েছেন দ্য ইউজুয়াল সাসপেক্ট্‌স ছবির মাধ্যমে। আর দর্শকদের কাছে জনপ্রিয়তা পেয়েছেন বেশ কিছু বিজ্ঞান কল্পকাহিনীমূলক সিনেমা করে। তার সবচেয়ে জনপ্রিয় সিনেমাগুলোর মধ্যে আছে এক্স-মেন এবং সুপারম্যান রিটার্নস।

চলচ্চিত্রসমূহ

বহিঃসংযোগ 
 
 Short The Movie Reporter video interview with Singer (2005)
 Tribute.ca Director Bio: Bryan Singer
 ব্রায়ান সিংগারের সেলিব্রিটি প্রোফাইল - রটেন টম্যাটোস

মার্কিন চলচ্চিত্র পরিচালক
মার্কিন চলচ্চিত্র প্রযোজক
ইহুদি চলচ্চিত্র পরিচালক
মার্কিন ইহুদি
বাফটা বিজয়ী
স্যাটার্ন অ্যাওয়ার্ড বিজয়ী
এলজিবিটিকিউ চলচ্চিত্র পরিচালক
১৯৬৫-এ জন্ম
জীবিত ব্যক্তি
এলজিবিটিকিউ পরিচালক
নিউ ইয়র্ক (অঙ্গরাজ্য)-এর চিত্রনাট্যকার
মার্কিন টেলিভিশন পরিচালক
নিউ ইয়র্ক শহরের চলচ্চিত্র পরিচালক
বিজ্ঞান কল্পকাহিনী চলচ্চিত্র পরিচালক
মার্কিন পুরুষ চিত্রনাট্যকার
নিউ ইয়র্ক শহরের লেখক
২১শ শতাব্দীর মার্কিন ইহুদি
ব্রেট র‌্যাটনার

ব্রেট র‌্যাটনার (ইংরেজি ভাষায়: Brett Ratner) (জন্ম: ২৮শে মার্চ, ১৯৬৯) মার্কিন চলচ্চিত্র ও মিউজিক ভিডিও পরিচালক। তার করা সবচেয়ে জনপ্রিয় ছবিগুলো হচ্ছে "দ্য ফ্যামিলি ম্যান", "আফটার দ্য সানসেট", "রেড ড্রাগন" (হ্যানিবাল সিরিজের অন্তর্গত), রাশ আওয়ার সিরিজ এবং এক্স-মেন: দ্য লাস্ট স্ট্যান্ড। এছাড়া তিনি ফক্স টেলিভিশন নেটওয়ার্কে প্রযোজক হিসেবে কাজ করেন। তিনি প্রিজন ব্রেক সিরিয়ালের অন্যতম প্রযোজক।

বহিঃসংযোগ 
 Official site
 
 Brett Ratner Producer Profile for The 1 Second Film
 New York Film Academy School of Film and Acting
 ব্রেট র‌্যাটনারের সেলিব্রিটি প্রোফাইল - রটেন টম্যাটোস

মার্কিন চলচ্চিত্র পরিচালক
মার্কিন মিউজিক ভিডিও পরিচালক
ইহুদি চলচ্চিত্র পরিচালক
১৯৬৯-এ জন্ম
জীবিত ব্যক্তি
ফ্লোরিডার চলচ্চিত্র পরিচালক
ধ্রুপদী অর্থনীতি

অ্যাডাম স্মিথ, ডেভিড রিকার্ডো থেকে শুরু করে ১৯৩৬ সালে Keynes The General Theory প্রকাশের পূর্ব প্রর্যন্ত বিস্তৃত সময়ে বিভিন্ন অর্থনীতিবিদ গনের দেওয়া আয় ও নিয়োগ স্নংক্রান্ত মতবাদের সংমিলিত রূপ কে একত্রে ক্ল্যাসিক্ল্যল মডেল বলে ।
মূল বক্তব্যঃ ক্ল্যাসিক্ল্যল অর্থনীতিবিদের মতে সামষ্টিক অর্থনীতির ভারসাম্য সব সময় পূর্ণ নিয়োগ প্রর্যায়ে স্থির থাকবে এবং Say’s এর The Quantity Theory Of Money মূল বক্তব্য সত্য হবে ।তারা মনে করেন দ্রব্য ও সামগ্রিক সেবা ও মোট চাহিদা(AD) তুলনায় কম হতে পারে না ।Say’s বলেছেন যোগান নিজেই তার স মপ রিমান চাহিদা সৃস্টি করে (Supply Creates It’s Own Demand )তাই অর্থনীতিতে সামগ্রিক যোগান সমান হয় সামগ্রিক চাহিদা (AS = AD) ।সাময়িক ভাবে AS=AD নাও হতে পারে তবে দীর্ঘকালে AS=AD হতে পারে তখন পূর্ণ নিয়োগ বিচ্ছুতি কোন সম্ভাবনা নেই ।
অনুমতি শর্তঃ
১)হ্রাসক্রত মজুরিতে শ্রমিকরা কাজ করতে ইচ্ছুক ।
২)অর্থ শুধু মাত্র বিনিময়ের মাধ্যম হিসেবে কাজ করে ।
৩)ব্যক্তি তন্ত্রবাদ ও পূর্ণ প্রতিযোগিতা বিদ্যমান ।
৪)I=S শর্ত সাপেক্ষে সুদের হার নির্ধারিত এবং সুদের হারের ভূমিকা গৌন ।
উপরের অনুমিত শর্তের ভিত্তিতে ক্ল্যসিকাল মডেল উপাস্থাপনা কালে তিনটি বাজার ব্যবস্থা লক্ষ্য করা যায়।
১)শ্রম বাজার
২)অর্থবাজার
৩)উৎপাদন বাজার
শ্রম বাজার ও অর্থ বাজারের সাথে উৎপাদন বাজার সমন্বয় ঘটিয়ে পূর্ণাঙ্গ ক্ল্যাসিক্যাল মডেল পাওয়া যায় । যার বিশ্লেষন দেওয়া হল ।
১)শ্রম বাজারঃ ক্ল্যাসিক্যাল অর্থনীতিবিদের মতে শ্রমের চাহিদা ও যোগান প্রকৃত মজুরির উপর নির্ভরশীল তবে প্রকৃত মজুরির সাথে শ্রমের যোগানের সম্পর্ক ধনাত্নক তাই শ্রমের যোগান রেখা ডান দিকে নিম্মগামী ।অন্যদিকে প্রকৃত মজুরির সাথে শ্রমের যোগান রেখা ডানদিকে ঊর্ধগামী হয় ।

অর্থনীতি
মোনাজাতউদ্দিন

মোনাজাতউদ্দিন (১৮ জানুয়ারি ১৯৪৫ – ২৯ ডিসেম্বর ১৯৯৫) ছিলেন একজন বাংলাদেশী সাংবাদিক। আশির দশকে বাংলাদেশে তিনি মফস্বল সাংবাদিকতার পথিকৃৎ চারণ সাংবাদিক হিসেবে জনপ্রিয়তা লাভ করেন। দৈনিক সংবাদে পথ থেকে পথে শীর্ষক ধারাবাহিক রিপোর্টের জন্য তিনি খ্যাতি লাভ করেন। সাংবাদিকতায় অবদানের জন্য তাকে ১৯৯৭ সালে মরণোত্তর একুশে পদক প্রদান করা হয়।

প্রারম্ভিক জীবন
মোনাজাত ১৯৪৫ সালের ১৮ জানুয়ারী রংপুরের গংগাচড়া উপজেলার লক্ষ্মীটারী ইউনিয়নের মহিপুর গ্রামে জন্মগ্রহণ করেন। তাঁর বাবার নাম আলীম উদ্দীন, মায়ের নাম মতিজান নেছা।

শিক্ষাজীবন 
রংপুরের কৈলাশরঞ্জন উচ্চ বিদ্যালয় থেকে রাজশাহী বোর্ডের অধীনে মাধ্যমিক সার্টিফিকেট পরীক্ষা পাশ করেন। এরপর কারমাইকেল কলেজ থেকে মানবিক বিভাগে উচ্চ মাধ্যমিক উত্তীর্ণ হন। কলেজে পড়ার সময়ই তিনি শিল্প-সাহিত্য-সংস্কৃতি চর্চায় মনোযোগী হন। ছড়া-কবিতা-গল্প রচনা এবং সাময়িক পত্রিকার প্রচ্ছদ অঙ্কনে সুনাম অর্জন করেন। বি.এ. ক্লাসে পড়ার সময় পিতার মুত্যুতে পরিবারে বিপর্যয় নেমে আসে এবং তাকে সংসারের হাল ধরতে হয়। ফলে তার পড়াশোনায় বিঘ্ন ঘটে এবং পরে প্রাইভেট পরীক্ষা দিয়ে বি.এ. পাশ করেন।

কর্মজীবন
১৯৬৬ সালে তিনি দৈনিক আজাদ পত্রিকা দিয়ে সাংবাদিকতা শুরু করেন। এরপর নিজের প্রকাশনায় "দৈনিক রংপুর" প্রকাশিত হয়। তিনি রংপুর কেরানিপাড়ার বাসা থেকে নানা অভাব অনটনের মধ্য দিয়েও সাংবাদিকতা চালিয়ে যান। এছাড়া পূর্বদেশ, সংবাদ (১৯৭৬) ২০ বছর কাজ করেন। ১৯৯৫ সালে তিনি সংবাদ ছেড়ে জনকন্ঠ পত্রিকায় যোগদান করেন।

গ্রন্থতালিকা
তার উল্লেখযোগ্য লেখাগুলো হলো:
 সংবাদের নেপথ্য
 পথ থেকে পথে
 কানসোনার মুখ
 নিজস্ব রিপোর্ট
 অনুসন্ধানী প্রতিবেদন
 কাগজে মানুষেরা
 নরনারী
 শাহ আলম ও মজিবের কাহিনী
 কানসোনার মুখ
 পায়রাবন্দের শেকড় সংবাদ
 ছোট ছোট গল্প
 মোনাজাতের শেষ লেখা ও শেষ দেখা
 লক্ষ্মীটারী
 চিলমারীর এক যুগ

তার রচিত একমাত্র নাটক “রাজা কাহিনী”।

ব্যক্তিগত জীবন
সাংবাদিক মোনাজাতউদ্দিন নাসিমা আক্তার ইতির সঙ্গে ১৯৭০ সালের ১৪ ডিসেম্বর বিয়ে করেন। এই দম্পতির দুই মেয়ে ও এক ছেলে। বড় কণ্যা মাহফুজা মাহমুদ চৈতি ও ফেরদৌস সিঁথি পেশায় চিকিৎসক। তার ছেলে আবু ওবায়েদ জাফর সাদিক সুবর্ণ বুয়েটের শিক্ষার্থী ছিলেন। সে তৃতীয় বর্ষের ছাত্র থাকাবস্থায় ১৯৯৭ সালে আত্মহত্যা করে।

মৃত্যু 
মোনাজাত উদ্দীন সংবাদ সংগ্রহ করতে গিয়ে ২৯ ডিসেম্বর ১৯৯৫ সালে যমুনা নদীতে ড্রেজিং পয়েন্টের ছবি তুলতে গিয়ে আকস্মিকভাবে পানিতে পড়ে যান এবং পানিতে ডুবে মারা যান।

পুরস্কার ও স্বীকৃতি 
 দিনাজপুর নাট্যসমিতি কর্তৃক সংবর্ধনা (১৯৭৭)
 জহুর হোসেন চৌধুরী স্মৃতিপদক (১৯৮৪)
 আলোর সন্ধানে পত্রিকা কর্তৃক সংবর্ধনা (১৯৮৫)
 ফটোগ্রাফিক সোসাইটি অফ বগুড়া কর্তৃক সম্মাননা সনদ প্রদান (১৯৮৬)
 ফিলিপস পুরস্কার (বাংলা ১৩৯৩ সালে দৈনিক সংবাদ-এ প্রকশিত মানুষ ও সমাজ শীর্ষক প্রতিবেদনের জন্য)
 ইন্সটিউট অফ ডিপ্লোমা ইন্জিনিয়ার্স, বাংলাদেশ পুরস্কার (১৯৮৭) 
 রংপুর পদাতিক নাট্যগোষ্ঠী কর্তৃক গুনীজন সংবর্ধনা (১৯৮৮) 
 বগুড়া লেখক চক্র পুরস্কার (১৯৯০)
 কারিগর সম্মাননা পদক (১৯৯০)
 অশোকা ফেলোশিপ (অবৈতনিক) (১৯৯৫)
 ওয়াশিংটনের পদ্মার ঢেউ বাংলা সম্প্রচার কেন্দ্র সম্মাননা প্রদান
 রংপুর নাগরিক নাট্যগোষ্ঠী পুরস্কার (১৯৯৬)
 লালমনিরহাট ফাউন্ডেশন ও উন্নয়ন সমিতি স্বর্ণপদক ১৯৯৬
 রংপুর জেলা প্রশাসন গুণীজন সম্মননা ১৯৯৭
 একুশে পদক (১৯৯৭)
 রুমা স্মৃতি পদক, খুলনা (১৯৯৮)

তথ্যসূত্র

বহিঃসংযোগ
 বাংলাপিডিয়ায় মোনাজাতউদ্দিন

১৯৪৫-এ জন্ম
১৯৯৫-এ মৃত্যু
বাংলাদেশী সাংবাদিক
রংপুর জেলার ব্যক্তি
সাংবাদিকতায় একুশে পদক বিজয়ী
২০শ শতাব্দীর সাংবাদিক
কারমাইকেল কলেজ, রংপুরের প্রাক্তন শিক্ষার্থী
একুশে পদক বিজয়ী
গোকোভা উপসাগর

গোকোভা উপসাগর (তুর্কি ভাষায়: Gökova körfezi বা Kerme körfezi, গ্রিক ভাষায়: Κεραμεικός κόλπος, লাতিন ভাষায়: Ceramicus Sinus, ইংরেজি ভাষায়: Ceramic Gulf) ইজিয়ান সাগরের জলখাত। এটি দক্ষিণ-পশ্চিম তুরস্কের কস বা কারমি উপসাগরের প্রাচীন নাম। এই উপসাগরের তীরে বিখ্যাত হ্যালিকারণ্য'সাস শহর অবস্থিত ছিল।

ভূমধ্যসাগরের ভূবেষ্টিত উপসাগর
তুরস্কের ভূবেষ্টিত উপসাগর
এজিয়ান সাগরের ভূবেষ্টিত উপসাগর
বনোয়া মঁদেলব্রো

বনোয়া মঁদেলব্রো () একজন পোলীয়-বংশোদ্ভূত ফরাসি গণিতবিদ। তিনি গণিতের একটি আলাদা শাখা হিসেবে ফ্র‌্যাক্টাল জ্যামিতির উন্নয়ন সাধন করেন। মঁদেলব্রো ১৯২৪ সালে পোল্যান্ডের ওয়ারস'-তে জন্মগ্রহণ করেন। তিনি ফ্রান্স ও মার্কিন যুক্তরাষ্ট্রে পড়াশোনা করেন। তিনি ১৯৫২ সালে প্যারিস বিশ্ববিদ্যালয় থেকে গণিতে ডক্টরেট অর্জন করেন। তিনি হার্ভার্ড বিশ্ববিদ্যালয়ে অর্থনীতি, ইয়েল বিশ্ববিদ্যালয়ে প্রকৌশলবিদ্যা, আলবার্ট আইনস্টাইন চিকিৎসা বিশ্ববিদ্যালয়ে শারীরবিদ্যা এবং প্যারিস ও জেনেভা বিশ্ববিদ্যালয়ে গণিতের অধ্যাপনা করেছেন। ১৯৫৮ সাল থেকে তিনি নিউ ইয়র্ক অঙ্গরাজ্যে আইবিএম-এর টি জে ওয়াটসন গবেষণা কেন্দ্রে একজন ফেলো হিসেবে কর্মরত আছেন। প্রথাগত জ্যামিতির তুলনায় ফ্র‌্যাক্টাল জ্যামিতিতে মাত্রাকে অধিকতর বিমূর্ত দৃষ্টিভঙ্গিতে বিবেচনা করা হয়। বর্তমানে বিজ্ঞান ও প্রযুক্তির নানা ক্ষেত্রে এটি প্রযুক্ত হচ্ছে।

ফরাসি গণিতবিদ
২০শ শতাব্দীর মার্কিন অর্থনীতিবিদ
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
১৯২৪-এ জন্ম
২০১০-এ মৃত্যু
২০শ শতাব্দীর মার্কিন গণিতবিদ
২১শ শতাব্দীর মার্কিন অর্থনীতিবিদ
২১শ শতাব্দীর মার্কিন গণিতবিদ
অগ্ন্যাশয়ের ক্যান্সারে মৃত্যু
আমেরিকান ফিজিক্যাল সোসাইটির বিশিষ্ট সভ্য
হার্ভার্ড বিশ্ববিদ্যালয়ের ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
প্যারিস বিশ্ববিদ্যালয়ের প্রাক্তন শিক্ষার্থী
পদার্থবিজ্ঞানে ওল্ফ পুরস্কার বিজয়ী
ইয়েল বিশ্ববিদ্যালয়ের শিক্ষক
মার্কিন ফিলোসফিক্যাল সোসাইটির সদস্য
ফ্রান্সের নাগরিকীকৃত নাগরিক
লেখনী

যেসব সরঞ্জাম হাত দিয়ে ব্যবহার করে কোন পৃষ্ঠতলে বর্ণ, সংখ্যা, ইত্যাদি চিহ্ন লেখা যায়, তাদেরকে লেখনী () বলা হয়। খোদাইয়ের ক্ষেত্রে পৃষ্ঠের অংশবিশেষ সরিয়ে দিয়ে বা খুঁড়ে চিহ্ন বসানো হয়। লেখকের আঙুল, হাত, কব্জি ও বাহু লেখনীটিকে নিয়ন্ত্রণ করে। লেখকের চাহিদা ও দক্ষতা এবং লিখনের উপকরণের লভ্যতা বিশ্বের বিভিন্ন সংস্কৃতিতে লেখনীর উন্নয়নকে প্রভাবিত করেছে।

প্রাচীন লেখনী
পশ্চিমা বিশ্বে সবচেয়ে প্রাচীন লিখন পদ্ধতি ছিল কিউনিফর্ম ধরনের। তিন বা চার ধার বিশিষ্ট একটি সূঁচালো কাঠি নরম কাদামাটিতে চাপ দিয়ে লেখা হত এবং পরে এই কাদামাটির চাঙড়গুলিকে শুকিয়ে লেখাতে স্থায়িত্ব আনা হত। লেখনীর পরবর্তী উন্নয়ন ঘটায় গ্রিকেরা। তারা তুলি এবং হাতুড়ি-ছেনির সাহায্যে লেখা শুরু করে। প্রাচীন গ্রিক মৃৎশিল্পগুলিতে এক ধরনের ছোট গোলাকৃতি তুলিতে লেখা হত, আর প্রাচীন গ্রিক বর্ণগুলি ধাতুর হাতুড়ি ও ছেনির সাহায্যে পাথরে খোদাই করা হত। দুই ধরনের গ্রিক লেখাতেই বর্ণগুলির দাগের সরু-মোটা হেরফের দেখা যায় না। পরবর্তীরে রোমানেরা প্রশস্ত ধারবিশিষ্ট লেখনীর সাহায্যে বর্ণগুলির দাগগুলির প্রস্থে বৈচিত্র‌্য এনেছিল।

১ম শতকের শুরুর দিকেই লেখার উদ্দেশ্য এবং পৃষ্ঠের প্রকৃতি অনুযায়ী রোমাদেরা বিভিন্ন লেখনী ব্যবহার করত। ক্ষণস্থায়ী লেখা ও বিদ্যালয়ের অনুশীলনীগুলি ধাতু বা হড়ের তৈরি সূঁচালো কলম দিয়ে মোমে আবৃত ছোট কাঠের পাটাতনে লেখা হত। কলমের সূঁচালো প্রান্ত দিয়ে মোমে আঁচড় কাটতে হত। একই কলমের অন্য ভোঁতা প্রান্তটি দিয়ে লেখা মোছামুছির কাজ চলত। অন্যদিকে স্থায়ী লেখাগুলি প্যাপিরাসে লেখা হত। সরু কলম কালিতে ডুবিয়ে প্যাপিরাসে লেখা হত। প্যাপিরাসের পৃষ্ঠতল রুক্ষ ছিল বলে এই সূঁচালো কালি কলমটি ব্যবহার করা হত। অন্যদিকে অপেক্ষাকৃত মসৃণ পৃষ্ঠদেশে যেমন প্রাণীর চামড়া থেকে প্রস্তুত পার্চমেন্ট বা প্লাস্টার বা পাথরের দেয়ালে লিখতে চেপ্টা তুলি বা প্রশস্ত ধারবিশিষ্ট কালি কলম ব্যবহার করা হত। এসময় হাতুড়ি ও ছেনির সাহায্যে শিলালিপি খোদাইয়েরও প্রচলন ছিল; এগুলিতে সরু ও প্রশস্ত দুই ধরনের রেখাই খোদাই করা হত।

লেখনী
এ বিউটিফুল মাইন্ড (চলচ্চিত্র)

আ বিউটিফুল মাইন্ড (ইংরেজি ভাষায়: A Beautiful Mind) একাডেমি পুরস্কার বিজয়ী মার্কিন চলচ্চিত্র। ২০০১ সালে মুক্তিপ্রাপ্ত এই সিনেমার পরিচালক ছিলেন রন হাওয়ার্ড। এর কাহিনী নেয়া হয়েছে ১৯৯৮ সালের পুলিৎজার পুরস্কার পাওয়া সিলভিয়া নাসার একই নামের বেস্ট সেলিং উপন্যাস থেকে।

কাহিনীটি অণুপ্রাণিত হয়েছে নোবেল পুরস্কার বিজয়ী গণিতবিদ জন ন্যাশের জীবন থেকে। মূল চরিত্রে অভিনয় করেছে রাসেল ক্রো। সংকেতলিপি নিয়ে এক গোপন কাজে গণিতবিদ জন ন্যাশের আত্মনিয়োগ করার পর দুর্বিষহ হয়ে ওঠা তার জীবন নিয়ে বায়োগ্রাফীধর্মী মুভি এটি। তিনি কয়েকজন মানুষকে দেখতে পান, তাদের সাথে কথা বলেন কিন্তু তিনি জানেন না এরা বাস্তবে নেই! একসময় কল্পপনার রাজ্যকে জয়, অতঃপর নোবেল অর্জন।

চলচ্চিত্রটি ২০০১ এর চারটি ক্ষেত্রে একাডেমি পুরস্কার জেতে - সেরা ছবি, সেরা পরিচালক, সেরা পরিবর্তিত চিত্রনাট্য এবং সেরা পার্শ্ব অভিনেত্রী।

তথ্যসূত্র

বহিঃসংযোগ 

 
 
 A Beautiful Mind at MSN Movies

২০০১-এর চলচ্চিত্র
মার্কিন চলচ্চিত্র
২০০০-এর দশকের জীবনীমূলক নাট্য চলচ্চিত্র
মার্কিন জীবনীমূলক নাট্য চলচ্চিত্র
ইংরেজি ভাষার চলচ্চিত্র
শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
শ্রেষ্ঠ চলচ্চিত্র বিভাগে একাডেমি পুরস্কার বিজয়ী
সত্য ঘটনা অবলম্বনে নাট্য চলচ্চিত্র
ড্রিমওয়ার্কস পিকচার্সের চলচ্চিত্র
নোবেল বিজয়ী সম্পর্কে চলচ্চিত্র
২০০০-এর দশকের মার্কিন চলচ্চিত্র
বাফটা বিজয়ী (চলচ্চিত্র)
শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
২০০০-এর দশকের ইংরেজি ভাষার চলচ্চিত্র
নিউ জার্সিতে ধারণকৃত চলচ্চিত্র
ভার্জিনিয়ার পটভূমিতে চলচ্চিত্র
১৯৪০-এর দশকের পটভূমিতে চলচ্চিত্র
১৯৫০-এর দশকের পটভূমিতে চলচ্চিত্র
১৯৬০-এর দশকের পটভূমিতে চলচ্চিত্র
১৯৭০-এর দশকের পটভূমিতে চলচ্চিত্র
১৯৯০-এর দশকের পটভূমিতে চলচ্চিত্র
গণিত বিষয়ক চলচ্চিত্র
প্রিন্সটন বিশ্ববিদ্যালয়
গণিতবিদদের জীবনীমূলক চলচ্চিত্র
ইউনিভার্সাল পিকচার্সের চলচ্চিত্র
জীবনী অবলম্বনে চলচ্চিত্র
ম্যাসাচুসেটসের পটভূমিতে চলচ্চিত্র
জপমালা ঘোষ

জপমালা ঘোষ (জন্ম: ৩১ অক্টোবর ১৯৩১ - মৃত্যু: ১৮ মে ১৯৯৯) একজন বাঙালি গায়িকা। পিতা জীবনকৃষ্ণ মজুমদার। তার প্রাথমিক শিক্ষা পিতার কাছে। তিনি মূলত ছড়ার গান গাওয়ার জন্য বিখ্যাত। জপমালা ঘোষের জন্ম হয় বর্তমান মায়ানমারের রেঙ্গুনে। আদি নিবাস অসমের ডিগবয়ে। ছোটবেলায় কলকাতার আকাশবাণীতে শিশুমহলে গান গাইতেন। ১৯৫০ খ্রিস্টাব্দে আকাশবাণীর গল্পদাদুর আসরে প্রথম গান করেন। ১৯৫৪ খ্রিষ্টাব্দে কলম্বিয়া রেকর্ড কম্পানি থেকে তার প্রথম রেকর্ড বের হয় প্রবীর মজুমদারের কথা ও সুরে কাটুম-কুটুম । তিনি ১৯৫৬ খ্রিষ্টাব্দ থেকে আকাশবাণীর নিয়মিত শিল্পী ছিলেন । 

যোগীন্দ্রনাথ সরকারের জন্মশতবর্ষে তারাশঙ্কর বন্দ্যোপাধ্যায় প্রভৃতি কয়েকজন সাহিত্যিকের অনুরোধে অ-এ অজগর আসছে তেড়ে ও হারাধনের দশটি ছেলে রেকর্ড করেন । তার গাওয়া গানের প্রায় ১৫০টি রেকর্ড বা ক্যাসেট আছে । ভাওয়াইয়াগানেও তিনি দক্ষ ছিলেন ।

জন্ম ও শিক্ষাজীবন

কর্মজীবন

সংগীত জীবন

পুরস্কার ও সম্মাননা

তথ্যসূত্র

বহি:সংযোগ 
 সংসদ বাঙালি চরিতাভিধান - দ্বিতীয় খণ্ড - সাহিত্য সংসদ

১৯৩১-এ জন্ম
১৯৯৯-এ মৃত্যু
বাঙালি সঙ্গীতশিল্পী
১৯৫০-এ জন্ম
শ্রীজীব ন্যায়তীর্থ

শ্রীজীব ন্যায়তীর্থ (২৬ জানুয়ারি ১৮৯৩ - ২৮ অক্টোবর ১৯৯২) একজন বিশিষ্ট সংস্কৃতজ্ঞ পণ্ডিত ।

প্রথম জীবন 
শ্রীজীব ন্যায়তীর্থ বর্তমান পশ্চিমবঙ্গের ভাটপাড়ার বাসিন্দা ছিলেন । তার পিতার নাম পঞ্চানন তর্করত্ন । পিতার চতুষ্পাঠীতে তার পড়াশোনা শুরু হয় । কলকাতার সংস্কৃত কলিজিয়েট স্কুল থেকে দুটি বিষয়ে লেটার নিয়ে প্রবেশিকা, রিপন কলেজ (বর্তমান সুরেন্দ্রনাথ কলেজ) থেকে সংস্কৃত বি.এ এবং কলকাতা বিশ্ববিদ্যালয় থেকে প্রথম বিভাগে এম.এ পাস করে স্বর্ণপদক লাভ করেন । এর আগে বারাণসীতে মহামহোপাধ্যায় রাখালদাস ন্যায়রত্নের কাছে ন্যায়শাস্ত্র অধ্যয়ন করে কাব্য, ব্যাকরণ, ন্যায়তীর্থ পরীক্ষায় কৃতিত্বের সাথে উত্তীর্ণ হন । পণ্ডিত হরপ্রসাদ শাস্ত্রীর তত্ত্বাবধানে গবেষণা করে ডক্টরেট হন ।

কর্মজীবন 
পিতার চতুষ্পাঠীতে অধ্যাপনা করে কর্মজীবন শুরু হয় । এরপর তিনি নৈহাটি ঋষি বঙ্কিমচন্দ্র কলেজ (১৯৪০-১৯৬৩), কলকাতা বিশ্ববিদ্যালয় এবং যাদবপুর বিশ্ববিদ্যালয়ে অধ্যাপনা করেন । বেনারস হিন্দু বিশ্ববিদ্যালয়ের সাথেও তার যোগ ছিল । সংস্কৃত ছাড়া বাংলা, হিন্দি এবং ইংরেজিতেও তিনি দক্ষ ছিলেন ।

শতাধিক মৌলিক রচনা ছাড়াও সাতটির বেশি গবেষণাধর্মী গ্রন্থ তিনি রচনা করেন । ১৯৮৩ খ্রিষ্টাব্দে তিনি মহাভারতের নীলকণ্ঠের টীকার হিন্দি অনুবাদের কাজ শেষ করেন । এটি ছিল খুবই দুরূহ একটি কাজ । সারা জীবন ধরে তিনি একটু একটু করে রচনা করেছেন চিত্রালঙ্কার বিষয়ক কাব্য ও চিত্রধর্মী গ্রন্থ সারস্বত শতকম্ । এ ছাড়া সংস্কৃতে অনেকগুলি হাস্যরসাত্মক প্রহসন, নাটক এবং কাব্যগ্রন্থ রচনা করেছেন ।

সম্মান এবং পুরস্কার 
তিনি প্রয়াগ বিদ্বৎসমাজ দ্বারা মহামহিমোপাধ্যায়, নবদ্বীপ পণ্ডিতসমাজ দ্বারা ব্যাকরণ শিরোমণি আখ্যা পান । তিনি ১৯৬৮ খ্রিষ্টাব্দে রাষ্ট্রপতি পুরস্কার, ১৯৮৬ খ্রিষ্টাব্দে এশিয়াটিক সোসাইটির ফেলোশিপ, ১৯৮৯ খ্রিষ্টাব্দে বিশ্বভারতী বিশ্ববিদ্যালয়ের দেশিকোত্তম এবং ওই বছরই সম্পূর্ণানন্দ সংস্কৃত বিশ্ববিদ্যালয় থেকে মহামহোপাধ্যায় উপাধি লাভ করেন ।

রচিত গ্রন্থ 
 পুরুষ রমণীয়ম্
 মহাকবি কালিদাস
 মাধুরী সুন্দরম্
 বিবেকানন্দ চরিতম্
 চণ্ডতাণ্ডবম্ (দ্বিতীয় বিশ্বযুদ্ধ অবলম্বনে প্রহসন)
 দধি আত্মদানম্
 রামকৃষ্ণ চরিতম্
 ঋতুচক্রমনম্
 পাণ্ডব বিক্রমম্ (১৮ সর্গের মহাকাব্য)
 সোর্স অফ নলেজ
 অ্যান্টিকুইটি অফ ন্যায়শাস্ত্র

তথ্যসূত্র 

 সংসদ বাঙালি চরিতাভিধান - দ্বিতীয় খণ্ড - সাহিত্য সংসদ

সংস্কৃত সাহিত্যিক
বাঙালি গবেষক
১৮৯৩-এ জন্ম
১৯৯২-এ মৃত্যু
ভালেন্তিনা লিসিৎসা

ভালেন্তিনা লিসিৎসা (ইউক্রেনীয় ভাষায়: Валентина Лисиця) ইউক্রেনে জন্মগ্রহণকারী একজন ক্লাসিকাল পিয়ানোবাদক। তিনি বর্তমানে মার্কিন যুক্তরাষ্ট্রে বসবাস করছেন। তিনি বিশ্বের সর্বত্র বিভিন্ন মর্যাদাপূর্ণ কনসার্ট ভেন্যুতে পিয়ানো বাজিয়ে থাকেন। তার স্বামী আলেক্সেই কুজনেতসফ-ও একজন পিয়ানোবাদক, এবং তিনি লিসিৎসার সাথে দ্বৈত-পিয়ানোবাদন করেন।

জীবনী 
লিসিৎসা ইউক্রেনের রাজধানী কিয়েভে জন্মগ্রহণ করেন। তার বাবা-মা কেউই সঙ্গীতজ্ঞ ছিলেন না। তিনি তিন বছর বয়সে পিয়ানো বাজানো শুরু করেন এবং চার বছর বয়সে তার প্রথম একক বাদন (সোলো রিসাইটাল) সম্পন্ন করেন। যদিও ছোটবেলা থেকেই লিসিৎসার সঙ্গীতে ঝোঁক ছিল, তখন তার ইচ্ছে ছিল বড় হয়ে একজন দাবাড়ু হবেন। তিনি প্রথমে প্রতিভাবান ছাত্রদের জন্য বিশেষ সঙ্গীত স্কুল লিসেংকো সঙ্গীত স্কুল-এ, এবং তার পর কিয়েভ কনজার্ভেটরি-তে সঙ্গীত শিক্ষা লাভ করেন। শেষোক্ত প্রতিষ্ঠানেই তিনি হবু স্বামী কুজনেতসফের দেখা পান। কুজনেতসফের সাথে সাক্ষাতের পরেই লিসিৎসা সঙ্গীতের ব্যাপারে আরও মনোযোগী হয়ে ওঠেন। ১৯৯১ সালে তারা দুইজনে বিশ্বে দ্বৈত পিয়ানোবাদনের সবচেয়ে গুরুত্বপূর্ণ প্রতিযোগিতায় — The Murray Dranoff Two Piano Competition -এ -- প্রথম পুরস্কার লাভ করেন। ঐ বছরই তারা কর্মজীবন প্রসারের উদ্দেশ্যে মার্কিন যুক্তরাষ্ট্রে চলে আসেন।

ভালেন্তিনা এরপর তার একক পিয়ানোবাদন ক্যারিয়ার শুরু করেন। তিনি বিশ্বখ্যাত কার্নেগি হল, এভ্‌রি ফিশার হল এবং মুজিকভেরাইন-এ বাজিয়েছেন। এ পর্যন্ত তিনি বেশ কিছু অডিও সিডি ও কিছু ডিভিডি প্রকাশ করেছেন।

বহিঃসংযোগ 
 ভালেন্তিনা লিসিৎসার ওয়েবসাইট
 ইউটিউবে ভালেন্তিনা লিসিৎসার ভিডিওসমূহ

ইউক্রেনীয় ক্লাসিকাল পিয়ানোবাদক
মহিলা ক্লাসিকাল সঙ্গীতশিল্পী
জীবিত ব্যক্তি
২০শ শতাব্দীর মার্কিন পিয়ানোবাদক
১৯৭৩-এ জন্ম
বিলি ওয়াইল্ডার

বিলি ওয়াইল্ডার (ইংরেজি ভাষায়: Billy Wilder) (২২শে জুন, ১৯০৬ - ২৭শে মার্চ, ২০০২) অস্ট্রিয়ায় জন্মগ্রহণকারী ইহুদি মার্কিন সাংবাদিক, চিত্রনাট্যকার এবং একাডেমি পুরস্কার বিজয়ী চলচ্চিত্র পরিচালক ও প্রযোজক। প্রায় ৫০ থেকে ৬০ বছর তিনি চলচ্চিত্র জগতের সাথে যুক্ত ছিলেন। তাকে হলিউড স্বর্ণযুগের অন্যতম প্রভাবশালী ও কৃতী চলচ্চিত্র নির্মাতা হিসেবে অভিহিত করা হয়। ওয়াইল্ডারের অনেক ছবিই দর্শক ও সমালোচকদের কাছে বিপুল প্রশংসিত হয়েছে।

প্রারম্ভিক জীবন
সামুয়েল ভিল্ডার ১৯০৬ সালের ২২শে জুন সুচা বেস্কিদৎজকায় এক অস্ট্রিয় ইহুদি পরিবারে জন্মগ্রহণ করেন। তার পিতা মাক্স ভিল্ডার এবং মাতা ইউজেনিয়া (বিবাহপূর্ব ডিটলার)। তার মায়ের দেওয়া তার ডাকনাম ছিল "বিলি"। তার এক বড় ভাই ছিল, তার নাম উইলিয়াম লি ওয়াইল্ডার (১৯০৪-১৯৮২)। তিনিও একজন চিত্রনাট্যকার, চলচ্চিত্র প্রযোজক ও পরিচালক ছিলেন। তার পিতামাতার সুচা রেল স্টেশনে একটি কেকের দোকান ছিল। তারা বিলিকে তাদের এই পারবারিক ব্যবসায়ে যোগ দেওয়ার জন্য পীড়াপীড়ি করেন। ইতোমধ্যে তারা সপরিবারে ভিয়েনা চলে যায়। বিলি সেখানে একটি বিদ্যালয়ে পড়াশোনা করেন। পরবর্তী কালে ভিয়েনা বিশ্ববিদ্যালয়ে পড়াশোনার পরিবর্তে তিনি সাংবাদিকতা শুরু করেন। ১৯২৬ সালে জ্যাজ সঙ্গীতদলের প্রধান পল হোয়াইটম্যান ভিয়েনা সফরে যান। হোয়াইটম্যানের সঙ্গীতদলের ভক্ত ওয়াইল্ডার তার সাথে সাক্ষাৎ করেন এবং তার সাক্ষাৎকার নেন। হোয়াইটম্যান তরুণ ওয়াইল্ডারকে বেশ পছন্দ করেন এবং তাকে বার্লিনে এক সঙ্গীত সফরে নিয়ে যান। সেখানে ওয়াইল্ডার বিনোদন জগতের আরও অনেকের সাথে পরিচিত হন। লেখক হিসেবে সফলতা লাভের পূর্বে তিনি বার্লিনে ট্যাক্সি নৃত্যশিল্পী হিসেবেও কাজ করেছেন।

তথ্যসূত্র

বহিঃসংযোগ 

 
 
 
 
 Ficha en Noche de Cine.(স্প্যানিশ)
 
 Billy Wilder - The German-Hollywood Connection
 Film Noir and Billy Wilder
 American Master - Billy Wilder
 Wilder Bibliography (via UC Berkeley)
 Billy Wilder Fanlisting
 Billy Wilder Tribute at NPR

১৯০৬-এ জন্ম
২০০২-এ মৃত্যু
মার্কিন চলচ্চিত্র পরিচালক
মার্কিন চলচ্চিত্র প্রযোজক
ইহুদি চলচ্চিত্র পরিচালক
মার্কিন পুরুষ চিত্রনাট্যকার
অস্ট্রীয় সাংবাদিক
পোলীয় ইহুদি
হলিউড ওয়াক অব ফেইম
অস্ট্রীয়-মার্কিনী
ইহুদি শরণার্থী
শ্রেষ্ঠ পরিচালনা বিভাগে একাডেমি পুরস্কার বিজয়ী
শ্রেষ্ঠ মৌলিক চিত্রনাট্য বিভাগে একাডেমি পুরস্কার বিজয়ী
শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী
আরভিং জি. থালবার্গ স্মারক পুরস্কার প্রাপক
গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
কেনেডি সেন্টার সম্মাননা প্রাপক
বাফটা ফেলো
সম্মানসূচক স্বর্ণ ভল্লুক প্রাপক
এএফআই আজীবন সম্মাননা পুরস্কার প্রাপক
২০শ শতাব্দীর মার্কিন চিত্রনাট্যকার
নিউমোনিয়ায় মৃত্যু
২০শ শতাব্দীর মার্কিন সাংবাদিক
২০শ শতাব্দীর মার্কিন পুরুষ লেখক
মার্কিন পুরুষ সাংবাদিক
পোলীয় ইহুদি বংশোদ্ভূত মার্কিন ব্যক্তি
অস্ট্রীয় চলচ্চিত্র পরিচালক
অস্ট্রীয় ইহুদি
অস্ট্রীয় শরণার্থী
দাভিদ দি দোনাতেল্লো বিজয়ী
পাল্ম দর বিজয়ী চলচ্চিত্রের পরিচালক
ডিরেক্টরস গিল্ড অব আমেরিকা পুরস্কার বিজয়ী
ইংরেজি ভাষার চলচ্চিত্র পরিচালক
জার্মান ভাষার চলচ্চিত্র পরিচালক
ইহুদি মার্কিন লেখক
মার্কিন যুক্তরাষ্ট্রের জাতীয় শিল্পকলা পদক প্রাপক